CELEX: 62011TN0485
Language: et
Date: 2011-09-12 00:00:00
Title: Kohtuasi T-485/11: 12. septembril 2011 esitatud hagi — Akzo Nobel ja Akcros Chemicals versus komisjon

12.11.2011   
            
            
               ET
            
            
               Euroopa Liidu Teataja
            
            
               C 331/25
            
         12. septembril 2011 esitatud hagi — Akzo Nobel ja Akcros Chemicals versus komisjon
   (Kohtuasi T-485/11)
   2011/C 331/49
   Kohtumenetluse keel: inglise
   
      Pooled
   
   
      Hagejad: Akzo Nobel NV (Amsterdam, Madalmaad) ja Akcros Chemicals Ltd (Warwickshire, Ühendkuningriik) (esindajad: C. Swaak ja R. Wesseling)
   
      Kostja: Euroopa Komisjon
   
      Nõuded
   
   
               —
            
            
               tühistada tervikuna või osaliselt komisjoni 30. juuni 2011. aasta otsus, millega muudetakse 11. novembri 2009. aasta otsust K(2009) 8682 (lõplik) EÜ asutamislepingu artikli 81 (nüüd ELTL artikkel 101) ja EMP lepingu artikli 53 kohaldamise menetluses (juhtum COMP/38.589 — Termostabilisaatorid), hagejaid puudutavas osas;
            
         
               —
            
            
               teise võimalusena vähendada komisjoni 30. juuni 2011. aasta otsuse artikli 1 lõigetega 2, 4, 9, ja 21 kehtestatud trahvi; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad kolm väidet.
   
               1.
            
            
               Esimene väide, et kostja tegi vea, kui tunnistas hagejate ja Elementise gruppi kuuluvate ettevõtete ühis- ja solidaarvastutus ning kohaldas vääralt ühis- ja solidaarvastutuse põhimõtet, tunnistades hagejad vastutavaks ühe trahviosa eest, mis Elementise gruppi kuuluvatelt ettevõtetelt nõuti.
            
         
               2.
            
            
               Teine väide, et kostja tegi vea, kui muutis 2009. aasta otsust hagejate kahjuks (samas kui 2009. aasta otsuse tühistamise hagi oli menetluses), rikkudes õiguskindluse ja õiguspärase ootuse põhimõtteid.
            
         
               3.
            
            
               Kolmas väide, et kostja tegi vea, kui muutis 2009. aasta otsust, ilma uusi täiendavaid põhjendusi vastu võtmata, rikkudes seeläbi hagejate kaitseõigusi ja eelkõige õigust olla ära kuulatud.